Agardhdalen

Agardhdalen er en dal på østsida av Spitsbergen på Svalbard. Den ligger på overgangen mellom Sabine Land og Heer Land. Agardhdalen er en svært bred og flatbunnet u-dal, 13 km lang og 5–7 km bred. Den begynner ved Kropotkinfjellet og går i sørøstlig retning ned til Agardhbukta i Storfjorden. Ved Kropotkinfjellet ender store dalbreer som Sveigbreen, Elfenbeinbreen og Skruisbreen, og fra brefrontene renner smeltevannselver som etterhvert løper sammen og blir til Agardhelva, som renner videre i et sterkt forgreinet løp ned til Agardhbukta.

Dalen har navn etter den svenske botanikeren, professor Jacob Georg Agardh (1813–1901), som arbeidet med materiale fra de svenske Spitsbergenekspedisjonene.

Referanser 

Daler på Svalbard
Sabine Land
Heer Land